Sådan bliver iPhone 8 – her er hvad vi forventer
Forside / Nyheder / Sådan bliver iPhone 8 – her er hvad vi forventer
– Udgivet d. 4. september 2017 - 08:30Kategori: Nyheder
iPhone 8, iPhone 7S og iPhone 7S Plus. Hurtigere, bedre skærm, mere plads, nyt design og højere pris. Bliv opdateret på rygterne om de nye Apple-telefoner.
MereMobil.dk hjælper dig med at blive klar til Apple-event den 12 september. Læs med her og bliver klogere på, hvad du kan forvente, når Apple løfter sløret for én, to måske tre nye iPhones. Vi har samlet rygterne forud for eventen, så du kan få en fornemmelse af hvor piler peger hen.
– Rygter: iPhone 8 kan købes fra den 22. september
Der var én, så var der to – og nu tre
Lad os starte med den største forskel i forhold til tidligere lanceringer. Slut er det med kun én iPhone. Den tradition brød Apple allerede i 2013, da man præsenterede iPhone 5S og iPhone 5C ved samme event.
Men nu er to heller ikke nok. For meget tyder på, at Tim Cook skal have fundet sig en tredje bukselomme.
Invitationen til det, der ventes at være Apples iPhone 8-event.
For det første vil Apple opdatere iPhone 7 og 7 Plus. De nye modeller bliver formodentlig hurtigere og vil få et “S” på bagsiden, som man har set det med iPhone 3GS, 4S, 5S og 6S.
Derudover siger rygterne, at iPhone 7S bliver en smule større end sin forgænger. Med hensyn til iPhone 7S Plus så vil størrelsen formodentlig være uændret. Opgraderingslystne 7 Plus-ejere behøver altså ikke nye etuier.
iPhone fejrer sin 10 års fødselsdag i år. Og derfor spekulerer nogle i, at den kommende topmodel skal hedde ”iPhone X” – altså det romerske tal for “10”.
Andre forventer, at navnet bliver “iPhone 8”. Logikken synes at være, at telefonen er en efterfølger til iPhone 7. Og det er ikke bare en hurtigere iPhone 7, som iPhone 7S bliver.
En tredje vej er en helt ny produktkategori med “Pro”, som label. Apple har tidligere betegnet nogle produkter som “Pro”. Det tæller eksempelvis MacBook Pro. Vi har fornyligt anmeldt den nye MacBook Pro med Touch Bar.
I 2015 introducerede Apple “Pro” på et iOS-apparat. Nemlig iPad Pro. Og Apple bruger stadig betegnelsen til at adskille den almindelige iPad fra iPad Pro. Så måske iPhone 7S og 7S Plus bliver til almindelige mennesker, og så iPhone Pro bliver til den professionelle?
Er du i målgruppen for et pro-produkt så læs vores anmeldelse af iPad Pro 10.5″ med Apple Pencil og Smart Keyboard.
Det kan godt være, at navnet er ukendt, men Apple har allerede været så flinke, at hjælpe med et læk af telefonens design. Grafikken viser en skærm, der går helt til telefonens kant. Kun toppen af telefonen vil have en ramme. Det er formodentlig her, man finder kamera, lysføler, højtaler og andre sensorer. I praksis betyder en mindre ramme, at skærmen kan være større, mens telefonens fysiske størrelse er uændret i forhold til iPhone 7.
Det nye ramme-frie skærm betyder også, at skærmens hjørner er rundede. Hvilke konsekvenser det har for softwaren må tiden vise. Men Samsung introducerede tidligere på året sin Galaxy S8, der også har rundede hjørner. Den kan du blive klogere på her.
Skærmens udeseende er ikke det eneste, som vil blive ændret. Rygterne siger nemlig, at Apple vinker farvel til LCD skærmtypen og skifter til OLED på iPhone 8. Samsung bruger allerede en variant af denne teknologi på sine topmodeller.
iPhone 8 med Touch ID på bagsiden. (Foto: via TEK.NO)
Lightning-stik. Den nuværende har USB-A i den anden ende, men Apple skifter måske til USB-C.
Trådløs opladning er dog typisk langsommere end kabel-opladning. Desuden er der forlydender om, at Apple vælger en skrabet standard for trådløs opladning. Det skriver Cult of Mac. Men det vil formodentlig betyde, at iPhone 8 kan lade op via eksisterende løsninger.
Frem med den store tegnebog
Rygterne siger i hvert fald, at iPhone 8 ikke bliver tilgængelig i Rose Gold. I stedet vil den kun være tilgængelig i tre farver – nemlig sort, sølv og guld.
Nu er det bare at læne sig godt til rette, for den 12. september går det løs. Apple vil formodentlig livestreame eventen klokken 19.00 dansk tid. Og ellers kan du følge med her på MereMobil.dk der naturligvis dækker eventen intenst.
Sammen med præsentation af de tre iPhones vil Apple ifølge rygterne også fortælle, hvornår iOS 11 bliver frigivet. Du kan læse mere om iOS 11 her.
Tags: Apple iPhone, iPhone, iPhone 7S, iPhone 7S Plus, iPhone 8, Rygter